লি জে-মিয়ং

লি জে-মিয়ং (; জন্ম: ৮ডিসেম্বর ১৯৬৩) হলেন একজন দক্ষিণ কোরিয়ার রাজনীতিবিদ এবং আইনজীবী যিনি ৪ জুন ২০২৫ সাল থেকে দক্ষিণ কোরিয়ার ১৪তম রাষ্ট্রপতি হিসেবে দায়িত্বাধীন আছেন। তিনি ২০২২ সাল থেকে গিয়াং বি-এর জাতীয় পরিষদের সদস্য হিসেবে দায়িত্ব পালন করে আসছেন। লি এর পূর্বে ২০১৮ থেকে ২০২১ সাল পর্যন্ত গিওংগি প্রদেশের ষষ্ঠ গভর্নর ও ২০২২ থেকে ২০২৫ সাল পর্যন্ত ডেমোক্র্যাটিক পার্টির নেতা হিসেবে দায়িত্ব পালন করেছেন।

আনদং-এ একটি গরিব পরিবারে জন্ম নেওয়া লি প্রাথমিক বিদ্যালয়ের পর কারখানার শ্রমিক হন এবং কর্মক্ষেত্রে আঘাত পেয়ে অসমর্থ হয়ে যান। লি মাধ্যমিক ও উচ্চ মাধ্যমিকের সমতুল্য ডিপ্লোমা অর্জন করেন এবং চুং-আং বিশ্ববিদ্যালয়ে আইন বিষয়ে পড়েন, ১৯৮৬ সালে আইন ডিগ্রি লাভ করেন। একজন মানবাধিকার ও শ্রমিক আইনজীবী হিসেবে লি মিনব্যুন-এর সাথে সংগঠিত হন এবং সিওংনাম-এ একটি নতুন হাসপাতাল খোলার পক্ষে প্রচারণা চালান।

লি ২০০৫ সালে রাজনীতিতে প্রবেশ করেন এবং কয়েকটি নির্বাচনে অসমর্থ হন। তিনি ২০১০ সালে সিওংনামের মেয়র নির্বাচিত হন এবং ২০১৪ সালে পুনর্নির্বাচিত হন। তিনি প্রথম ২০১৭ সালে রাষ্ট্রপতির পদের জন্য প্রতিদন্দ্বীতা করেন, মুন জে-ইন-এর কাছে ডেমোক্র্যাটিক মনোনয়ন হেরে যান। লি ২০১৮ সালে গিয়েওঙ্গি প্রদেশের গভর্নর পদে সফলভাবে দৌড়ানোর জন্য মেয়র পদ থেকে ইস্তফা দেন; তিনি ২০২১ সালে গভর্নর পদ থেকে ইস্তফা দেন। লি ২০২২ সালে রাষ্ট্রপতির পদের জন্য প্রতিদ্বন্দ্বীতা করেন, দলের মনোনয়ন জিতেন, কিন্তু সাধারণ নির্বাচনে পিপল পাওয়ার পার্টি-র ইউন-সক ইয়ল-এর কাছে অল্পের জন্য হেরে যান।

জানুয়ারি ২০২৪ সালে, লি একটি হত্যাচেষ্টা থেকে বেঁচে যান। নভেম্বরে, তার ২০২২ সালের রাষ্ট্রপতি প্রচারণার সময় সিওংনাম ডেভেলপমেন্ট কর্পোরেশনের প্রাক্তন নির্বাহী কিম মুন-কি-এর সাথে তার সংযোগ মিথ্যা বলে অস্বীকার করার জন্য পাবলিক অফিসিয়াল ইলেকশন অ্যাক্ট লঙ্ঘনের দায়ে তাকে দোষী সাব্যস্ত করা হয়। ২০২৪ দক্ষিণ কোরিয়ার মার্শাল ল সংকট-এর সময়, লি জাতীয় পরিষদ ভবনের বেড়া টপকে এবং লাইভস্ট্রিমে সেই ঘটনা প্রচার করে আন্তর্জাতিক মনোযোগ আকর্ষণ করেন। তিনি পরবর্তীতে ইউনের বিরুদ্ধে অভিশংসনে নেতৃত্ব দেওয়ার ক্ষেত্রে গুরুত্বপূর্ণ ভূমিকা পালন করেন। কোরিয়ার সাংবিধানিক আদালত কর্তৃক ইউনের রাষ্ট্রপতিত্বের মেয়াদ শেষ হলে, লি ২০২৫ সালে তৃতীয়বারের মতো রাষ্ট্রপতির প্রচারণা শুরু করেন, ডিপিকে (ডেমোক্র্যাটিক পার্টি)-র মনোনয়ন জিতে এবং সাধারণ নির্বাচনে পিপিপি (পিপল পাওয়ার পার্টি)-র মনোনীত প্রার্থী কিম মুন-সু -কে পরাজিত করেন।

প্রারম্ভিক জীবন 

লি ১৯৬৩ সালের ৮ ডিসেম্বর আনদং এ জন্মগ্রহণ করেন, তিনি সাত সন্তানের মধ্যে পঞ্চম। লি'র সরকারি জন্ম তারিখ ২২ ডিসেম্বর ১৯৬৪ হিসাবে রেকর্ড করা হয়েছে; তবে, জন্ম নিবন্ধনে বিলম্বের কারণে এই তারিখটি তার বাবা ইচ্ছামত নির্বাচন করেছিলেন। তাঁর প্রকৃত জন্ম তারিখ চন্দ্র ক্যালেন্ডারে ২২ থেকে ২৩ অক্টোবরের মধ্যে বলে মনে করা হয়।

লি গরিব পরিবারে বড় হয়েছিলেন। টাকার অভাবে তিনি অনেক সময় বন্ধুদের সঙ্গে ঘোরাঘুরিতে যেতেন না, আর স্কুলের শিক্ষকদের সাহায্য নিয়েই বিভিন্ন শিক্ষা সফর আর কমিউনিটি প্রোগ্রামে অংশ নিতেন। তিনি বলেছেন, ছোটবেলায় বন্ধুবান্ধবদের সঙ্গে খালে মাছ ধরা ছিল তার প্রিয় সময় কাটানোর এক উপায়।

তার প্রথম শ্রেণীর রিপোর্ট কার্ড অনুসারে, তিনি বেশ একগুঁয়ে ছিলেন, তার নম্বর স্বাভাবিক ছিল এবং তিনি তার সহপাঠীদের সাথে ভালো খেলতেন। যখন লি প্রাথমিক বিদ্যালয় শেষ করলেন, তখন দক্ষিণ কোরিয়ার সরকারী স্কুলে মাধ্যমিক ও উচ্চমাধ্যমিকে বিনামূল্যে পড়াশোনার সুযোগ ছিল না। লির বাবা পরিবারের বেশিরভাগ টাকা জুয়ায় উড়িয়ে দিতেন, আর সেই কারণে লির পরিবার আনদং শহর ছেড়ে কাজ খুঁজতে অন্য জায়গায় চলে যায়।

শিশু কারখানা শ্রমিক 
লির পরিবার সঙনাম শহরে চলে যায়, যা একটি শিল্পনির্ভর পরিকল্পিত শহর — প্রেসিডেন্ট পার্ক চুং হি-র শাসনামলে সিউলের বাইরের শিল্পকারখানাগুলো এক জায়গায় গড়ে তোলার জন্য এটি তৈরি করা হয়েছিল। সঙনামে তখন মূলত দরিদ্র মানুষদের বসবাস ছিল, যাদের অনেককেই জোর করে সেখানে পাঠিয়েছিল সরকার। 

অন্য দরিদ্র পরিবারের শিশুদের মতো, লিও মাধ্যমিকে না গিয়ে একটি হাতে বানানো মালার কারখানায় কাজ করতে শুরু করেন। পরে সেই মালার কারখানা বন্ধ হয়ে গেলে সে ডংমা রাবার নামের একটি কোম্পানিতে চাকরি নেন। তখন লির বয়স এত কম ছিল যে দক্ষিণ কোরিয়ার আইন অনুযায়ী তার পক্ষে কাজ করা বৈধ ছিল না, তাই তিনি ভিন্ন ভিন্ন ভুয়া নামে কাজ করত। ডংমা রাবারে কাজ করার সময় লি নিজের একটি আঙুলে আঘাত পান।

দুর্ঘটনার পর লি ডংমা রাবার ছেড়ে দিয়ে দায়ং ইন্ডাস্ট্রিতে কাজ নেয়। সেখানে আবার একটি দুর্ঘটনায় তার কবজির জয়েন্ট একটি ভারী মেশিনে পিষে যায়। এই চোটের সঠিক চিকিৎসা হয়নি, ফলে তার হাতে স্থায়ীভাবে একটি প্রতিবন্ধকতা তৈরি হয়। পরে এই কারণেই তাকে সেনাবাহিনীতে ভর্তি হওয়া থেকে ছাড় দেওয়া হয়। বর্তমানে তিনি একজন আনুষ্ঠানিকভাবে নিবন্ধিত প্রতিবন্ধী ব্যক্তি। 

দায়ং ইন্ডাস্ট্রিতে কাজ করার সময় লি একদিন স্কুল ইউনিফর্ম পরা কিছু ছাত্রছাত্রীকে দেখতে পান, আর তখনই তার বিশ্ববিদ্যালয়ে পড়ার ইচ্ছা জাগে। সে পরীক্ষায় পাশ করার জন্য কোচিং ক্লাসে ভর্তি হন। ১৯৭৮ সালে সে মাধ্যমিকে ভর্তি পরীক্ষায় পাশ করে এবং মাধ্যমিকের সনদ লাভ করে। এরপর ১৯৮১ সালে সে বিশ্ববিদ্যালয়ে ভর্তি পরীক্ষায় উত্তীর্ণ হয় এবং উচ্চমাধ্যমিকের সনদ অর্জন করে। 

চরম দারিদ্র্যের মধ্য দিয়ে বেড়ে ওঠার অভিজ্ঞতা থেকেই লি-র রাজনৈতিক দর্শনের জন্ম — ‘অওকগাং বুয়াক’ (Eokgang Buyak)। এই দর্শনের মূল লক্ষ্য হলো ক্ষমতাবানদের বাড়তি সুযোগ-সুবিধা ও অপব্যবহার নিয়ন্ত্রণ করা, আর সমাজের সবচেয়ে দরিদ্র মানুষের পাশে দাঁড়ানো ও তাদের সহায়তা করা।

নাগরিক অধিকার আইনজীবী 
প্রবেশিকা পরীক্ষার ফলাফলের ভিত্তিতে, লি বৃত্তির ভিত্তিতে চুং-আং বিশ্ববিদ্যালয়ের আইন কলেজে ভর্তি হন। l 

নিজের আইনজীবীর অফিস চালু করার পর, লি "মিনবিউন" নামে আইনজীবীদের একটি সংগঠনের সঙ্গে যুক্ত হয়ে শ্রমিক অধিকার ও মানবাধিকার রক্ষার কাজ করতে থাকেন। তিনি ইনচন ও গোয়াংজু-র শ্রমিক পরামর্শ কেন্দ্রগুলোর প্রধানদের সঙ্গে মিলে কাজ করেন। ১৯৯৫ সালে তিনি ‘সঙনাম নাগরিক সংঘ’ (Seongnam Citizens' Association) নামে একটি সংগঠনের প্রতিষ্ঠাতা সদস্য হিসেবে নাগরিক আন্দোলন শুরু করেন। পরে ‘পার্ক ভিউ বিশেষ বিক্রয় কেলেঙ্কারি’–র সময় তিনি একজন আইনজীবী ও সামাজিক কর্মী হিসেবে পরিচিতি পান। এই ঘটনায় তদন্তে উঠে আসে, বুন্ডাং-এ সরকারি কর্মকর্তাদের অবৈধভাবে বিল্ডিং পারমিট ও জমি বরাদ্দ দেওয়া হয়েছিল, যার পেছনে দুর্নীতির ইঙ্গিত ছিল। [আরও ব্যাখ্যা প্রয়োজন ]

২০০২ সালের দিকে সঙনামে দুটি সাধারণ হাসপাতাল বন্ধ হয়ে যায়। তখন লি একটি পৌর হাসপাতাল নির্মাণের দাবিতে আন্দোলন শুরু করেন। কিন্তু তখনকার সিটি কাউন্সিল, যা গ্র্যান্ড ন্যাশনাল পার্টির নিয়ন্ত্রণে ছিল, মাত্র ৪৭ সেকেন্ডেই স্থানীয় বাসিন্দাদের প্রস্তাবিত আইনি উদ্যোগ খারিজ করে দেয়। এর প্রতিবাদে লি ও তার দল কাউন্সিলের বিরুদ্ধে বিক্ষোভ করে, আর এর ফলে লির বিরুদ্ধে সরকারি কর্মকর্তার কাজে বাধা দেওয়ার অভিযোগে গ্রেপ্তারি পরোয়ানা জারি হয়। এরপর লি বুঝতে পারেন, শুধু সামাজিক আন্দোলনের মাধ্যমে সমাজ পরিবর্তন সম্ভব নয় — তাই তিনি রাজনীতিতে যোগ দেওয়ার সিদ্ধান্ত নেন।

পাদটীকা

তথ্যসূত্র

বহিঃসংযোগ 

 

১৯৬৩-এ জন্ম
জীবিত ব্যক্তি
দক্ষিণ কোরিয়ার রাষ্ট্রপতি
বামপন্থী জনতাবাদী
কোরীয় জাতীয়তাবাদী
উদ্ধৃতি শৈলীতে কোরীয় ভাষার উৎস (ko)
উদ্ধৃতি শৈলী কোরীয় ভাষার লিপি ব্যবহার করছে (ko)
এইচঅডিও মাইক্রোবিন্যাসসহ নিবন্ধ
কোরীয় ভাষার লেখা থাকা নিবন্ধ
২১শ শতাব্দীর দক্ষিণ কোরীয় রাজনীতিবিদ